«Mamma til Michelle»-blogger Anna Rasmussen har fått sitt tredje barn
Det melder Rasmussen selv på sin blogg. «Endelig, vår lille etterlengtede Lucas har melt sin ankomst», skriver 20-åringen, som i desember i fjor ble kjæreste med bestevennen Jan Lossius. Den ferske verdensborgeren ble født klokken 13.04 mandag, veide 3535 gram og var 50 centimeter lang. «Han er så uendelig vakker, og jeg har ikke ord for kjærligheten vi har kjent på for han disse første timene. Det hele er veldig uvirkelig, og vi er så forferdelig stolte, ord blir helt fattige. Jeg er rett og slett helt målløs, og vet ikke helt hvordan det er mulig å formulere dette innlegget, uten å virke helt tullete», skriver Rasmussen. Hun har postet dette bildet på Instagram: Bloggen hennes «Mamma til Michelle» har lenge vært blant de mest leste bloggene i Norge. Den nybakte moren flyttet i sommer inn i nytt hus i Søgne. Dette kun kort tid etter at hun og kjæresten Jan Lossius kjøpte og pusset opp et hus i Stavanger.
En av Norges største bloggere fikk en sønn mandag formiddag.